Alexander episcopus .... venerabilibus fratribus archiepiscopis et episcopis ac dilectis filiis abbatibus, prioribus, decanis, archidiaconis, prepositis et aliis ecclesiarum prelatis .... salutem. Cum dilectorum filiorum magistri et fratrum ordinis Predicatorum precibus inclinati, per nostras inhibuimus litteras, ne quis post professionem eidem ordini fratrum ab ordine ipso sive sui prioris discedat licentia, et discedentem absque cautionem communium litterarum prioris ac fratrum ipsorum auctoritate alienus privilegii ab apostolica sede indulti nullus audeat retinere. Universitate vestre per apostolica scripta mandamus, quatinus quoslibet contra inhibitionem nostram ab [Fol. 23 v°] ipsorum fratrum ordine discedentes et propter hoc, excommunicatos ab ipsis usque ad satisfactionem condignam artius evitetis, et faciatis ab omnibus evitari. Datum Laterani, II nonas maii. – anno secundo.